Buick Regal

Buick Regal – vidutinės klasės automobilis, kurį gamina koncerno General Motors padalinys Buick.

Pirmą kartą automobilis buvo pristatytas 1972 m. rudenį kaip 1973 metų modelis ir JAV rinkoje buvo parduodamas iki 2004 m. 2003 metais automobilis pasirodė prekyboje Kinijoje, kur jis parduodamas iki šių dienų. 2010 m. Regal grįžo į JAV rinką, kaip 2011 m. modelis.

Daugelį metų Regal buvo gaminamas Buick Century automobilio pagrindu. Dabartinis Buick Regal yra perdaryta bei JAV ir Kinijos rinkoms pritaikyta automobilio Opel Insignia versija.

Pirmoji karta (1973–1977) 

Buick buvo pirmasis General Motors padalinys, rinkai pristatęs asmeninės prabangos automobilį. Tai buvo 1963 m. pasirodęs didelės klasės Buick Riviera. Tuo pačiu Buick lėtai reagavo į besivystančią pigių vidutinės klasės automobilių rinką, kurią 1969 m. sukūrė Pontiac su Grand Prix modeliu ir Chevrolet su 1970 m. pasirodžiusiu Monte Carlo modeliu. Panašiu laiku Oldsmobile pristatė Cutlass Supreme, kuris greitai tapo geriausiai parduodamu markės tarpiniu modeliu. Buick markei taip pat reikėjo automobilio, kuris galėtų konkuruoti su Cutlass Supreme, Grand Prix bei Monte Carlo, todėl 1973 m. buvo pristatytas Buick Regtal modelis. 1973 m. taip pat pasižymėjo tuo, kad buvo įvykdytas pirmasis žymus tarpinės GM A platformos atnaujinimas nuo 1968 m. taip pat buvo atnaujinta ir GM G platforma, ant kurios buvo gaminami Monte Carlo ir Grand Prix modeliai. Pirmosios kartos Regal modelis buvo labai panašus į Buick Century modelį.

Regal interjeras buvo gerokai prabangesnis nei Century modelio. Automobilio panelė ir durų panelės buvo padengtos medžio imitacija, o rankenos ir sėdynės su rankų atlošais buvo dengtos veliūru arba vinilu. Per penkerius gamybos metus modelis buvo atnaujinamas minimaliai, nors 1976 m. buvo atnaujintas kupė modelio priekis (sedano priekis liko nepasikeitęs iki 1977 m.).

Regal paprastai naudodavo Buick 350 in³ V8 variklį, kuris nuo 1973 iki 1974 m. visose versijose buvo standartinis, vėliau tapo pasirenkamu kupė, bet išliko standartiniu sedano versijoje. Galingesnis Buick 455 in³ V8 variklis buvo galimas tik tarp 1973 ir 1974 m. Nuo 1975 metų visuose kupė modeliuose standartiniu tapo 231 in³ V6 variklis, kuris prieš tai buvo siūlomas Buick Skylark modelyje tarp 1964 ir 1967 m. 1975 ir 1976 metais Century ir Regal buvo vieninteliai vidutinės klasės automobiliai Amerikoje turėję V6 variklius.

Antroji karta (1978–1987) 

1978 m. pasirodęs Regal buvo mažesnis ir siūlomas su nauju 231 in³ V6 varikliu, kuris gyvavo 9 metus ir padėjo Regal modeliui įgauti galingo automobilio reputaciją, tačiau būti galingu automobiliu jam kliudė minkšta pakaba, maži ratai, padangos ir tai, kad jis nebuvo parduodamas su mechanine transmisija, taip buvo dėl to, kad Regal turėjo konkuruoti asmeninės prabangos automobilių, o ne sportinių automobilių rinkoje.

1978 m. Regal pasižymėjo tuo, kad buvo galimas su 3,8 litrų V6 Turbo varikliu. Versijos buvo siūlomas su 2 arba 4 barelių karbiuratoriais. Buick LeSabre taip pat buvo parduodama su Turbo varikliu. Kiti automobiliai turintys turbokompresorių Jungtinėse Amerikos Valstijose buvo tik importiniai Saab ir Porsche 930 automobiliai.

1981 m. Regal buvo atnaujintas ir tapo aerodinamiškesnis, taip atsirado galimybė automobilį naudoti NASCAR lenktynėse, kuriose automobilis dalyvavo kelis sezonus ir laimėjo NASCAR gamintojo titulą 1981 ir 1982 m. V8 varikliai buvo vis dar parduodami, tačiau jų darbinis tūris buvo sumažintas iki 265 in³, o V6 varikliai greitai populiarėjo. 1982 metais pasirodė naujas Century modelis, kuris buvo varomas priekiniais ratais, tačiau ankstesni galiniais ratais varomi Century sedanai ir universalai buvo toliau parduodami. Modeliai buvo tiesiog perdaromi į Regal modelius, tai buvo pirmas kartas kai Regal tapo savarankišku modeliu. 1986 ir 1987 m. automobilis buvo galimas su 5,0 litrų Olds 307 V8 varikliu.

Trečioji karta (1988–1996) 

Naujas Regal modelis pasirodė 1988 m. ant GM W platformos. Šis modeli nukrypo ir tuo pačiu grįžo prie Regal tradicijos. Nukrypo tuo, kad jis buvo pirmasis priekiniais ratais varomas Regal modelis, nebebuvo siūlomas su V8 varikliais ir V6 nebebuvo siūlomas su turbokompresoriumi, tačiau jis priartėjo prie senujų Regal tuo, kad buvo siūlomas tik kaip kupė, taip pritraukdamas asmeninės prabangos automobilių pirkėjus. Tačiau tokių automobilių rinkos griuvimas buvo jaučiamas visiems gamintojams, todėl 1990 m. Regal vėl buvo pradėtas siūlyti kaip keturių durų sedanas (Ką tais pačiais metais padarė ir Grand Prix). Ši karta per devynerius gamybos metus buvo kelis kartus atnaujinta.

Regal buvo siūloma bazine Custom ir prabangesne Limited versijomis, 1991 metais buvo pridėta ir Gran Sport versija. 3,8 l V6 variklis buvo unikalus Regal modeliui, jis suteikė automobiliui galingumo ir padarė jį įšskirtiniu tarp Oldsmobile Cutlass Supreme ir Pontiac Grand Prix automobilių. 1992 m. ABS tapo standartu visose Regal modeliuose išskyrus Custom. 1993 m. buvo atnaujintos automobilio priekinės grotelės. Kartu su nauja išvaizda pasirodė ir elektronika valdoma automatinė transmisija ir LeSabre tipo galiniai žibintai, bei bamperis.

1994 m. vairuotojo pusėje buvo pridėta oro pagalvė, tais pačiais metais iš prekybos buvo pašalinta Limited kupė, ant visų modelių ABS tapo standartu, taip pat standartu tapo elektroniniai langai ir prie bazinio variklio buvo pridėta 20 arklio galių (14.9 kW). Prie galingesnio variklio 1996 m. buvo pridėta 35 AG (26 kW). Nors 1996 metais šiam modeliui buvo paskutiniai, tačiau automobilis buvo gaminamas dar ir 1997 m., dėl ketvirtos kartos modelio vėlavimo.

Varikliai 
 1988–1989 m. 2,8 l (170 in³) V6,
 1989–1997 m. 3,1 l (191 in³) 3100 V6,
 1990–1997 m. 3,8 l (231 in³) Buick V6.

Ketvirtoji karta (1997–2008) 

1997 m. Century ir Regal vėl tapo to skirtingomis to paties automobilio versijomis. Abu automobiliai buvo gaminami ant GM W platformos, kurią dalinosi su Oldsmobile Intrigue, Pontiac Grand Prix ir Chevrolet Impala automobiliais. Regal buvo kiek ilgesnis už Century ir buvo galimas tik kaip 4-durų sedanas, bei buvo parduodamas su galingesniu 3,8 litrų V6 varikliu ir brangesne apdaila, tuo tarpo Century buvo labiau orientuojamas į pirkėjus ieškančius ekonomiškesnio, tačiau patikimo automobilio. Regal buvo galiam įsigyti su šildomomis odinėmis sėdynėmis, 8-karsiakalbių Monsoon audio sistema bei dviguba klimato kontrole. Per septynerius gamybos metus automobilis buvo mažai atnaujinamas.

Su ketvirta kartos Regal kartu pasirodė ir „Buick Regal GS“, greičiausias Buick’as nuo Gran Naional versijos dienų. Šis automobilis turėjo compresorių sugebantį iš variklio išgauti 240 arklio galių (180 kW) bei 380 N·m sukimo momentą.

Varikliai 
 1997–2004 m. 3,8 l Series II V6,
 1997–2004 m. 3,8 l Series II V6 su kompresoriumi.

Prekyba Kinijoje 
2002 m. gruodžio 26 diena automobilis buvo pradėtas gaminti Kinijoje, vietinei rinkai. Automobilis buvo parduodamas su 2.0 l I4, bei 2.5 L V6 varikliais, bei buvo eksportuojamas Į Filipinus Chevrolet Lumina pavadinimu.

Automobilio gamyba Kinijoje baigėsi 2008 m.

Penktoji karta (2009-dabar) 

Penktosios kartos Regal buvo pradėtas gaminti 2008 m. lapkritį, Kinijoje. Iš esmės naujasis Regal tėra šiek tiek perdaryta Europos rinkoje parduodamo Opel Insignia automobilio versija.

2009 m. lapkritį, Los Andžele, GM pristatė Šiaurės Amerikos rinkai skirtą versiją, kurios gamyba prasidėjo antrame 2010 m. ketvirtyje. Naujasis Regal Buick modelių gamoje užėmė vietą po kiek brangesniu Buick LaCrosse modeliu, pagrindiniais jo konkurentais laikomi Acura TSX ir Volvo S60 automobiliai. Prasidėjus gamybai automobiliai buvo parduodamas tik su 2,4 litrų Ecotec I4 varikliu, turinčiu 182AG, tačiau 2010 metų pabaigoje perkant naująjį Regal bus galima pasirinkti ir 2,0 l Ecotec I4 Turbo variklį turintį 220AG. Automobilį galima įsigyti su šešių pavarų automatine arba mechanine transmisija. Automobilis parduodamas kaip 2011 m. modelis, pradinė jo kaina yra 26 995 JAV doleriai.

Regal
Asmeninės prabangos automobiliai